เซี่ยงไฮ้คอมโพสิตปิดพุ่ง 0.86% รับปธน.จีนเยือนสหรัฐ
ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ดีดตัวขึ้น ในขณะที่ประธานาธิบดีสี จิ้นผิง ได้เดินทางเยือนสหรัฐอย่างเป็นทางการตามคำเชิญของประธานาธิบดีบารัค โอบามา ทั้งนี้ ดัชนีเซี่ยงไฮ้คอมโพสิตพุ่ง 0.86% ปิดที่ 3,142.69 จุด ส่วนดัชนีหุ้นเสิ่นเจิ้น พุ่ง 1.04% ปิดที่ 10,238.04 จุด
24 ก.ย. 2558

สำนักข่าวซินหัวรายงานว่า ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ดีดตัวขึ้น ในขณะที่ประธานาธิบดีสี จิ้นผิง ได้เดินทางเยือนสหรัฐอย่างเป็นทางการตามคำเชิญของประธานาธิบดีบารัค โอบามา ทั้งนี้ ดัชนีเซี่ยงไฮ้คอมโพสิตพุ่ง 0.86% ปิดที่ 3,142.69 จุด ส่วนดัชนีหุ้นเสิ่นเจิ้น พุ่ง 1.04% ปิดที่ 10,238.04 จุด
นายสี จิ้นผิง ประธานาธิบดีจีน ได้สร้างความเชื่อมั่นแก่บรรดาผู้นำธุรกิจในสหรัฐว่า เศรษฐกิจจีนยังคงมีแนวโน้มที่เป็นบวก อีกทั้งยังเรียกร้องให้ผู้นำธุรกิจของสหรัฐเพิ่มขึ้นความร่วมมือด้านการค้าซึ่งจะได้ผลประโยชน์ร่วมกันระหว่างจีนและสหรัฐ
นายสีกล่าวในระหว่างการพบปะกับบรรดาผู้นำธุรกิจกว่า 30 คนทั้งจากสหรัฐและจีน ซึ่งรวมถึงบริษัทอาลีบาบา เลโนโว ไอบีเอ็ม และไมโครซอฟท์ ที่เมืองซีแอตเทิลว่า “แนวโน้มของการเติบโตและการขยายของเศรษฐกิจจีนยังคงไม่เปลี่ยนแปลง ปัจจัยพื้นฐานของเศรษฐกิจจีนยังคงมีความแข็งแกร่งและจะยังคงรักษาการเติบโตอย่างมีเสถียรภาพในระยะยาว โดยมีอัตราการเติบโตที่ไต่ขึ้นจากระดับกลาง ไปจนถึงระดับที่ขยายตัวอย่างรวดเร็ว”
 
 